अगले महीने से भारतीय बाजारों में उपलब्ध होगा सैमसंग S10 plus , कीमत 73,900 रुपये से शुरू
नई दिल्ली/टीम डिजिटल। सैमसंग की प्रीमियम‘ एस सीरीज‘ का नया स्मार्टफोन एस 10 प्लस जल्द भारतीय बाजार में दस्तक देने वाला है। हालांकि , इसके लिए लोगों को 1.18 लाख रुपये तक जेब ढीली करनी पड़ेगी। सैमसंग एस 10 प्लस की बिक्री भारत में आठ मार्च से शुरू हो रही है। दिग्गज स्मार्टफोन कंपनी सैमसंग ने 20 फरवरी को सैन फ्रांसिस्को में तीन मॉडल - गैलेक्सी एस 10 प्लस , गैलेक्सी एस 10 और गैलेक्सी एस 10 ई - पेश किया था।
सैमसंग के ये स्मार्टफोन एपल को टक्कर देंगे। सैमसंग ने बयान में कहा कि गैलेक्सी एस 10 प्लस तीन स्टोरेज क्षमताओं 1 टीबी (टेराबाइट), 512 जीबी और 128 जीबी में मौजूद होगा। इनकी कीमत क्रमश : 1,17,900 रुपये , 91,900 रुपये और 73,900 रुपये होगी। कंपनी ने कहा कि इन नए फोनों में सिनेमैटिक इनफिनिटी - ओ डिस्प्ले , बेहतर कैमरा और डिस्प्ले में ही फिगर प्रिंट स्कैनर जैसी तमाम खूबियां दी गई हैं।
मार्च में लॉन्च होगा Oppo F11 Pro, सुपर नाइट मोड के साथ लाने की तैयारी
हालांकि,सैमसंग ने यह नहीं बताया है कि वह अपने मुडऩे वाले स्मार्टफोन‘ गैलेक्सी फोल्ड‘ को कब भारतीय बाजार में उतारेगा। 5 जी से लैस यह फोन अप्रैल महीने के अंत से अमेरिका में मिलने लगेगा। इसकी शुरुआती कीमत 1,980 डॉलर है। सैमसंग ने बताया कि गैलेक्सी एस 10 स्मार्टफोन 512 जीबी मॉडल (84,900 रुपये) और 128 जीबी मॉडल (66,900 रुपये) में आएगा।
6 कैमरों के साथ Samsung ने लॉन्च किया फोल्‍डेबल स्‍मार्टफोन, जानिए फीचर्स
वहीं , एस 10 ई सिर्फ 128 जीबी स्टोरेज के साथ आएगा और उसकी कीमत 55,900 रुपये होगी। स्मार्टफोन बाजार शोध कंपनी काउंटर प्वाइंट रिसर्च के मुताबिक,भारत के प्रीमियम स्मार्टफोन बाजार (30,000 रुपये से ऊपर) में 2018 में 8 प्रतिशत की वृद्धि दर्ज की गई है।'
इस श्रेणी में 34 प्रतिशत बाजार हिस्सेदारी के साथ सैमसंग शीर्ष पर है। इस श्रेणी में चीन की कंपनी वनप्लस उसे कड़ी टक्कर दे रहा है। दिसंबर तिमाही में वन प्लस 36 प्रतिशत बाजार हिस्सेदारी के साथ शीर्ष पर रहा। 2018 में उसकी बाजार हिस्सेदारी 33 प्रतिशत रही। प्रीमियम स्मार्टफोन श्रेणी में एपल की हिस्सेदारी 23 प्रतिशत है।
@ Business news News@ Business news News in Hindi@ Latest Business news News@ Business news Headlines@ Samsung S 10 Plus Indian market Rs 73 900